Spurningakeppnin Útsvar er hafin á RUV en eins og Skessuhorn hefur áður greint frá þá taka nú þátt lið frá fjórum sveitarfélögum á Vesturlandi ; Akraneskaupstaður , Borgarbyggð , Snæfellsbær og Hvalfjarðarsveit . Lið Borgarbyggðar reið á vaðið á föstudaginn fyrst Vesturlandsliða og uppskar stórsigur , 95 : 42 , gegn liði Hornfirðinga . Borgarbyggð er þar með komið áfram í aðra umferð ( sjá aðra frétt hér á síðunni ) . Næsta viðureign er keppni Hvalfjarðarsveitar og Seltjarnarness sem fram fer á morgun , en þetta er í fyrsta skipti sem sveitarfélagið sendir lið til leiks . Akraneskaupstaður á síðan leik í október og Snæfellsbær í lok nóvember . Öll liðin eru óðum að undirbúa sig fyrir keppnina og af því tilefni heyrði blaðamaður Skessuhorns í fulltrúa hvers þeirra . Hjá öllum kom fram að nokkur efirvænting ríki fyrir keppninni og eru liðin vegna þessa að undirbúa sig eins vel og hægt er fyrir komandi átök . Sjá nánar í Skessuhorni sem kom út í gær .